पाक की तरफ से भारी घुसपैठ की आशंका : आईजी, बीएसफ  
आईजी मिश्रा के मुताबिक नाटो के हमले के बाद पाक ने बड़ी तादाद में अपने रेंजर्स को भारत से लगी सीमा से हटाकर अफगान सीमा पर तैनात कर दिया है।
पाकिस्तान की तरफ से भारी घुसपैठ की आशंका है। यह शक जताया है बीएसएफ के पंजाब रेंज के आईजी आदित्य मिश्रा ने। आईजी मिश्रा के मुताबिक नाटो के हमले के बाद पाकिस्तान ने बड़ी तादाद में अपने रेंजर्स को भारत से लगी सीमा से हटाकर अफगान सीमा पर तैनात कर दिया है। इससे घुसपैठ का खतरा बढ़ गया है। आईजी के मुताबिक इस स्थिति का फायदा आतंकी भी उठा सकते हैं।